Auditor's report — JAS, period 2012Q2 (reviewed, opinion: qualified)
Signing partner: กฤษดา เลิศวนา
Signed: 2012-08-09

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท จัสมิน อินเตอร์เนชั่นแนล จำกัด (มหาชน)

ข้าพเจ้าได้สอบทานงบแสดงฐานะการเงินรวม ณ วันที่ 30 มิถุนายน 2555 งบกำไรขาดทุนเบ็ดเสร็จรวม สำหรับงวดสามเดือนและหกเดือนสิ้นสุดวันเดียวกัน งบแสดงการเปลี่ยนแปลงส่วนของผู้ถือหุ้นรวมและ   งบกระแสเงินสดรวม สำหรับงวดหกเดือนสิ้นสุดวันเดียวกัน และหมายเหตุประกอบงบการเงินรวมแบบย่อของบริษัท จัสมิน อินเตอร์เนชั่นแนล จำกัด (มหาชน) และบริษัทย่อยและได้สอบทานข้อมูลทางการเงินเฉพาะกิจการของบริษัท จัสมิน อินเตอร์เนชั่นแนล จำกัด (มหาชน) ด้วยเช่นกัน ซึ่งผู้บริหารของกิจการ เป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ ตามมาตรฐานการบัญชี ฉบับที่ 34 เรื่อง งบการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ยกเว้นเหตุการณ์ที่จะกล่าวในวรรคถัดไป ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410  เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วย การใช้วิธีการสอบถามบุคลากร ซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัด กว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูล ทางการเงินระหว่างกาลที่สอบทาน

เกณฑ์ในการให้ข้อสรุปอย่างมีเงื่อนไข

ตามที่กล่าวไว้ในหมายเหตุประกอบงบการเงินข้อ 4.1 บริษัทผู้ให้สัมปทานได้ระงับการจ่ายชำระยอดคงค้างค่าบริการจากการให้บริการภายใต้สัญญาร่วมลงทุนระหว่างบริษัทย่อยแห่งหนึ่งกับบริษัทผู้ให้สัมปทานให้กับบริษัทย่อยดังกล่าวตั้งแต่เดือนกันยายน 2551 จนถึงปัจจุบัน เนื่องจากอยู่ในระหว่างการเจรจาอัตราส่วนแบ่งรายได้กับบริษัทย่อยดังกล่าว และสัญญาร่วมลงทุนดังกล่าวได้สิ้นสุดลงแล้วเมื่อวันที่ 4 ตุลาคม 2554 จนถึงวันที่ในรายงานนี้ ผลสรุปของการเจรจาอัตราส่วนแบ่งรายได้ยังไม่เป็นที่สิ้นสุดและ  ผลของการเจรจาอัตราส่วนแบ่งรายได้ดังกล่าวนี้อาจมีผลกระทบอย่างเป็นสาระสำคัญต่อยอดคงเหลือของลูกหนี้การค้าดังกล่าว ณ วันที่ 30 มิถุนายน 2555 จำนวน 2,518 ล้านบาทในงบการเงินรวม และอาจมีผลกระทบอย่างเป็นสาระสำคัญต่อมูลค่าเงินลงทุนในบริษัทย่อยดังกล่าว ณ วันที่ 30 มิถุนายน 2555 จำนวน 1,946 ล้านบาทในงบการเงินเฉพาะกิจการ ข้าพเจ้าไม่สามารถสอบทานเพื่อให้เป็นที่พอใจใน ยอดคงเหลือของลูกหนี้การค้าและมูลค่าเงินลงทุนในบริษัทย่อยดังกล่าวได้ ซึ่งเหตุการณ์นี้เป็นการถูกจำกัดขอบเขตโดยสถานการณ์

ข้อสรุปอย่างมีเงื่อนไข

จากการสอบทานของข้าพเจ้า ยกเว้นผลของรายการปรับปรุงที่อาจเกิดขึ้นต่องบการเงินสำหรับงวดสามเดือนและหกเดือนสิ้นสุดวันที่ 30 มิถุนายน 2555 จากเหตุการณ์ตามที่กล่าวในวรรคก่อน ข้าพเจ้าไม่พบสิ่งที่ เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง งบการเงินระหว่างกาล ในสาระสำคัญจากการสอบทานของข้าพเจ้า

การเน้นข้อมูลและเหตุการณ์

โดยไม่มีผลกระทบต่อการสรุปผลการสอบทานอย่างมีเงื่อนไขต่อข้อมูลทางการเงินระหว่างกาลข้างต้น ข้าพเจ้าขอให้ข้อสังเกตต่อเหตุการณ์ดังต่อไปนี้

1.	ตามที่กล่าวไว้ในหมายเหตุประกอบงบการเงินข้อ 6 เกี่ยวกับยอดคงเหลือของลูกหนี้ตามสัญญา   ปรับโครงสร้างหนี้จากบริษัทที่ไม่เกี่ยวข้องกันแห่งหนึ่งจำนวนประมาณ 147 ล้านบาทซึ่งแสดง  สุทธิจากผลขาดทุนที่อาจเกิดขึ้นจากการปรับโครงสร้างหนี้จำนวนประมาณ 382 ล้านบาท และตามที่กล่าวไว้ในหมายเหตุประกอบงบการเงินข้อ 4.2 เกี่ยวกับยอดหนี้ค้างชำระจากบริษัทที่ไม่เกี่ยวข้องกันดังกล่าวจำนวน 199 ล้านบาท ซึ่งเป็นหนี้ที่เกิดขึ้นหลังจากวันที่ศาลล้มละลายกลางมีคำสั่งให้บริษัท ที่ไม่เกี่ยวข้องกันดังกล่าวเข้าสู่กระบวนการฟื้นฟูกิจการ (วันที่ 7 พฤศจิกายน 2551) และเป็นหนี้ ที่มีข้อโต้แย้งกันอยู่ และตามที่กล่าวไว้ในหมายเหตุประกอบงบการเงินข้อ 10 เกี่ยวกับการชำระ   ยอดคงค้างของบริษัทย่อยแห่งหนึ่งให้แก่บริษัทที่ไม่เกี่ยวข้องกันดังกล่าวจำนวนประมาณ 877 ล้านบาทและสัญญาให้บริการวงจรเช่าระหว่างบริษัทย่อยแห่งหนึ่งและบริษัทที่ไม่เกี่ยวข้องกัน  ดังกล่าว และตามที่กล่าวไว้ในหมายเหตุประกอบงบการเงินข้อ 19.6 เกี่ยวกับการที่บริษัทที่ไม่เกี่ยวข้องกันดังกล่าวได้ยื่นคำเสนอข้อพิพาทต่อสถาบันอนุญาโตตุลาการเพื่อเรียกร้องให้บริษัทย่อยแห่งหนึ่งชำระเงินเป็นจำนวนรวม 1,780 ล้านบาท และเกี่ยวกับคดีฟ้องร้องและข้อพิพาทระหว่างบริษัทย่อยและบริษัทที่เกี่ยวข้องกันดังกล่าว

2.	ตามที่กล่าวไว้ในหมายเหตุประกอบงบการเงินข้อ 1 เกี่ยวกับการฟื้นฟูกิจการของบริษัทฯ

3.	ตามที่กล่าวไว้ในหมายเหตุประกอบงบการเงินข้อ 19.4 เกี่ยวกับการส่งมอบงานล่าช้ากว่าสัญญาของบริษัทย่อยแห่งหนึ่งซึ่งมีวงเงินตามสัญญาจำนวน 31 ล้านบาทและค่าปรับล่าช้าตามสัญญาเป็นรายวันในอัตราร้อยละ 0.2 ของวงเงินตามสัญญา

งบแสดงฐานะการเงิน ณ วันที่ 31 ธันวาคม 2554 ที่แสดงเปรียบเทียบ

งบการเงินรวมของบริษัท จัสมิน อินเตอร์เนชั่นแนล จำกัด (มหาชน) และบริษัทย่อย และงบการเงิน เฉพาะกิจการของบริษัท จัสมิน อินเตอร์เนชั่นแนล จำกัด (มหาชน) สำหรับปีสิ้นสุดวันที่ 31 ธันวาคม 2554 ตรวจสอบโดยผู้สอบบัญชีอื่นซึ่งสังกัดสำนักงานเดียวกันกับข้าพเจ้า ซึ่งได้ตรวจสอบตามมาตรฐานการ สอบบัญชีที่รับรองทั่วไป โดยได้แสดงความเห็นอย่างมีเงื่อนไขจากการถูกจำกัดขอบเขตโดยสถานการณ์ทำให้ผู้สอบบัญชีดังกล่าวไม่สามารถตรวจสอบให้เป็นที่พอใจในจำนวนของรายได้จากการให้บริการและยอดคงเหลือ ของลูกหนี้การค้าในงบการเงินรวม และมูลค่าเงินลงทุนในบริษัทย่อยแห่งหนึ่งในงบการเงินเฉพาะกิจการได้ และได้ให้ข้อสังเกตเกี่ยวกับเหตุการณ์ที่คล้ายคลึงกับเหตุการณ์ในข้อ 1 ถึงข้อ 3 ตามที่กล่าวในวรรค การเน้นข้อมูลและเหตุการณ์ข้างต้น และการปฏิบัติตามมาตรฐานการบัญชีฉบับปรับปรุงและมาตรฐาน   การบัญชีใหม่ในระหว่างปี 2554 ตามรายงานลงวันที่ 21 กุมภาพันธ์ 2555 งบแสดงฐานะการเงินรวมและ งบแสดงฐานะการเงินเฉพาะกิจการ ณ วันที่ 31 ธันวาคม 2554 ที่แสดงเปรียบเทียบเป็นส่วนหนึ่งของ งบการเงินดังกล่าว

ข้อมูลทางการเงินระหว่างกาลสำหรับงวดสามเดือนและหกเดือนสิ้นสุดวันที่ 30 มิถุนายน 2554 ที่แสดงเปรียบเทียบ

งบกำไรขาดทุนเบ็ดเสร็จรวม สำหรับงวดสามเดือนและหกเดือนสิ้นสุดวันที่ 30 มิถุนายน 2554 งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวม สำหรับงวดหกเดือนสิ้นสุดวันที่ 30 มิถุนายน 2554 ของบริษัท จัสมิน อินเตอร์เนชั่นแนล จำกัด (มหาชน) และบริษัทย่อย และงบการเงินเฉพาะกิจการของบริษัท  จัสมิน อินเตอร์เนชั่นแนล จำกัด (มหาชน) ที่แสดงเปรียบเทียบ เป็นส่วนหนึ่งของข้อมูลทางการเงินระหว่างกาลที่ได้รับการสอบทานโดยผู้สอบบัญชีอื่นดังกล่าวข้างต้น ซึ่งได้เสนอรายงานไว้อย่างมีเงื่อนไขจากการถูกจำกัดขอบเขตโดยสถานการณ์ทำให้ผู้สอบบัญชีดังกล่าวไม่สามารถสอบทานให้เป็นที่พอใจในจำนวนของรายได้จากการให้บริการ ยอดคงเหลือของลูกหนี้การค้าและมูลค่าต้นทุนโครงข่ายเคเบิ้ลใยแก้วนำแสงใต้น้ำในงบการเงินรวม และมูลค่าเงินลงทุนและค่าความนิยมในบริษัทย่อยแห่งหนึ่งในงบการเงินเฉพาะกิจการได้และได้ให้ข้อสังเกตเกี่ยวกับยอดคงเหลือของลูกหนี้ตามสัญญาปรับโครงสร้างหนี้ ยอดหนี้ค้างชำระจากกิจการที่ไม่เกี่ยวข้องกันแห่งหนึ่ง การชำระยอดคงค้างระหว่างบริษัทย่อยแห่งหนึ่งกับบริษัท   ที่ไม่เกี่ยวข้องกันดังกล่าว สัญญาให้บริการวงจรเช่าระหว่างบริษัทย่อยแห่งหนึ่งกับบริษัทที่ไม่เกี่ยวข้องกัน ดังกล่าว คดีฟ้องร้องและข้อพิพาทระหว่างบริษัทย่อยแห่งหนึ่งและบริษัทที่ไม่เกี่ยวข้องกันดังกล่าว การฟื้นฟูกิจการของบริษัทฯ การส่งมอบงานล่าช้ากว่าสัญญาของบริษัทย่อยแห่งหนึ่ง และการปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพในระหว่างงวดดังกล่าวตามรายงานลงวันที่ 10 สิงหาคม 2554

กฤษดา เลิศวนา

ผู้สอบบัญชีรับอนุญาต เลขทะเบียน 4958

บริษัท สำนักงาน เอินส์ท แอนด์ ยัง จำกัด

กรุงเทพฯ: 9 สิงหาคม 2555

|  | บริษัท จัสมิน อินเตอร์เนชั่นแนล จำกัด (มหาชน) และบริษัทย่อย รายงาน และ งบการเงินรวมระหว่างกาล  สำหรับงวดสามเดือนและหกเดือนสิ้นสุดวันที่ 30 มิถุนายน 2555 |